Shigeru Yoshida
Shigeru Yoshida var en japansk diplomat og politiker, der var premierminister fra 1946 il 1954.
Yoshida var gesandt og ambassadør flere steder i Europa i 1920'erne og 1930'erne. Han modarbejdede Antikominternpagten med Tyskland i 1936 og Tremagtspagten mellem Aksemagterne i 1940.
Under 2. Verdenskrig forsøgte han at få afsat premierminister Hideki Tojo og arbejdede for en hurtig overgivelse. Han sad fængslet i månederne inden den japanske kapitulation. Efter overgivelsen var han udenrigsminister, inden han i 1946 blev leder af Det Liberale Parti.
Fra 1946 til 1954 var han premierminister i fem forskellige regeringer. Dermed kom Yoshida til at stå for efterkrigstidens politiske kurs med demokratisering, økonomisk genopbygning og sikring af politisk stabilitet. Det indebar blandt andet en udrensning af kommunister i 1949, underskrivelse af en fredsaftale ved San Francisco-konferencen i 1951, opbygning af et defensivt militær fra 1954 og indgåelse af en alliance med USA samme år.